Qoraqalpog‘iston Respublikasida 2022 — 2024-yillarda aholi salomatligini muhofaza qilishni yanada kuchaytirish to‘g‘risida

2022-yil 18-mart kuni o‘tkazilgan O‘zbekiston Respublikasi Prezidentining sog‘liqni saqlash sohasi vakillari bilan “Tibbiyotdagi islohotlar — inson qadri uchun” mavzusidagi ochiq muloqoti doirasida belgilangan vazifalar ijrosini ta’minlash, shuningdek, Qoraqalpog‘iston Respublikasida tibbiy yordam ko‘rsatishni tashkil etishni takomillashtirish, aholi orasida kasalliklarning oldini olish va barvaqt aniqlash, tibbiy xizmatlarni aholiga yaqinlashtirish va ularning sifatini oshirish, tibbiyot muassasalarining moddiy-texnika bazasini mustahkamlash va kadrlar salohiyatini yanada oshirish maqsadida:
 1. Sog‘liqni saqlash vazirligi, Moliya vazirligi hamda Qoraqalpog‘iston Respublikasi Vazirlar Kengashining:
 Nukus shahrida joylashgan Bolalar ftiziatriya sanatoriysi negizida ushbu sanatoriyda mavjud 250 ta o‘rin fondini maqbullashtirish hisobiga Qoraqalpog‘iston Respublikasida surunkali kasalligi va nogironligi mavjud bo‘lgan bolalar uchun 120 o‘rinli Bolalar tibbiy reabilitatsiya markazini hamda Xo‘jayli tumanidagi Respublika ko‘p tarmoqli bolalar sanatoriysi negizida 80 o‘rinli Bolalar ftiziatriya sanatoriysini tashkil etish;
 Akademik V. Vohidov nomidagi Respublika ixtisoslashtirilgan xirurgiya ilmiy-amaliy tibbiyot markazining Nukus filialini tugatish hamda Nukus shahar tibbiyot birlashmasi tarkibida tugatilayotgan filialning bo‘shayotgan hududi, bino-inshootlari negizida mavjud o‘rinlar va shtat birliklarini saqlagan holda 20 o‘rinli xirurgiya bo‘limini tashkil etish;
 Qoraqalpog‘iston Respublikasi ko‘p tarmoqli tibbiyot markazining xirurgiya bo‘limi negizida akademik V. Vohidov nomidagi Respublika ixtisoslashtirilgan xirurgiya ilmiy-amaliy tibbiyot markazining Nukus filialini tashkil etish;
 Nukus shahar tibbiyot birlashmasi tarkibida mavjud o‘rinlar doirasida umidsiz og‘ir bemorlar uchun 20 o‘rinli palliativ yordam ko‘rsatadigan bo‘limni (xospis) tashkil etish to‘g‘risidagi takliflari ma’qullansin.
 2. Quyidagilar:
 Qoraqalpog‘iston Respublikasida 2022 — 2024-yillarda aholiga ko‘rsatilayotgan tibbiy-sanitariya yordamining sifat va samaradorligini oshirish bo‘yicha qo‘shimcha chora-tadbirlar dasturi 1-ilovaga muvofiq;
 Qoraqalpog‘iston Respublikasi davlat tibbiyot muassasalarini qo‘shimcha jihozlash dasturi 2-ilovaga muvofiq tasdiqlansin.
 3. Sog‘liqni saqlash vazirligi (B. Musayev) Moliya vazirligi (T. Ishmetov) va Qoraqalpog‘iston Respublikasi Vazirlar Kengashi (Q. Sariyev) bilan birgalikda:
 a) 2022-yil yakuniga qadar:
 birlamchi tibbiy-sanitariya yordami muassasalaridan uzoq masofada joylashgan mahallalarda mahalliy budjet mablag‘lari hisobidan qo‘shimcha 34 ta mahalla tibbiyot punktlarini tashkil etish va ularni zarur jihozlar bilan ta’minlash;
 tez tibbiy yordam tizimida mavjud avtotransport vositalari parkini bosqichma-bosqich yangilash rejasiga asosan tez tibbiy yordam xizmatini 63 ta yangi tez tibbiy yordam maxsus avtotransport vositalari bilan ta’minlash choralarini ko‘rsin;
 b) 2022-yil 1-sentabrdan boshlab:
 ko‘p tarmoqli markaziy poliklinika va oilaviy poliklinika filiallari negizida mahalliy budjet mablag‘lari hisobidan 16 ta oilaviy shifokor punktlarini tashkil etish va faoliyatini yo‘lga qo‘yish choralarini ko‘rsin;
 bolalar orasida ko‘p uchrayotgan kasalliklarni erta aniqlash maqsadida 2 — 10 yoshli bolalar orasida gelmintoz, 12 — 15 yoshli qizlar orasida kamqonlik kasalligi bo‘yicha skrining dasturlarini joriy etsin.
 4. O‘zbekiston Respublikasi Sog‘liqni saqlash vazirligi markaziy apparatining tashkiliy tuzilmasida xodimlarning belgilangan umumiy cheklangan soni hamda Davlat budjetidan ajratilgan mablag‘lar doirasida Orolbo‘yi mintaqasida tibbiy xizmat bo‘yicha vazirning o‘rinbosari lavozimi joriy etilsin va unga quyidagi vazifalar yuklansin:
 Orolbo‘yi mintaqasida yashovchi aholining genofondini tiklash va sog‘lig‘ini saqlash bo‘yicha takliflar ishlab chiqish, ularni amalga oshirish bo‘yicha zarur chora-tadbirlar, xalqaro va mahalliy loyihalar hamda dasturlarni shakllantirishga ko‘maklashish, ularning o‘z vaqtida va sifatli amalga oshirilishini ta’minlash;
 Orolbo‘yi mintaqasida tarqalgan kasalliklar, shu jumladan yurak qon-tomir, stomatologik, o‘tkir ichak, o‘pka, gematologik va onkologik kasalliklarni profilaktika qilish va kamaytirish choralarini ko‘rish;
 sog‘liqni saqlash mintaqaviy tizimini takomillashtirish, aholining, ayniqsa bolalar va ayollarning sog‘lomlik darajasini oshirish, sanitariya-epidemiologik vaziyatni yaxshilash, sog‘lom turmush tarzini shakllantirish, kundalik hayotga oilaviy salomatlik madaniyatini joriy etishga ko‘maklashish;
 bolalar, tug‘ish yoshidagi, homilador va bola emizuvchi ayollarni profilaktik maxsus preparatlar bilan bepul ta’minlash borasidagi ishlarning samarali tashkil etilishiga ko‘maklashish;
 hudud aholisi, shu jumladan tug‘ma yurak nuqsoni bilan tug‘ilgan bolalarga yuqori texnologiyaga asoslangan malakali ixtisoslashtirilgan tibbiy yordam ko‘rsatishni ta’minlash;
 olis hududlarda tibbiy yordam sifatini yaxshilash, sharoiti og‘ir mahallalarda sog‘liqni saqlash yo‘nalishida mavjud muammolarni hal etish choralarini ko‘rish.
 Belgilansinki, Orolbo‘yi mintaqasida tibbiy xizmat bo‘yicha vazirning o‘rinbosari o‘z faoliyatini ustuvor tarzda Orolbo‘yi mintaqasida tashkil etadi hamda sohaga oid muammolarni shahar va tumanlarning o‘ziga xos xususiyatidan kelib chiqqan holda joyida hal etib borish uchun tegishli choralar ko‘rilishini ta’minlaydi.
 5. Sog‘liqni saqlash vazirligi (B. Musayev) Moliya vazirligi (T. Ishmetov), Bandlik va mehnat munosabatlari vazirligi (N. Xusanov) bilan birgalikda 2022-yil 1-sentabrga qadar Qoraqalpog‘iston Respublikasining aholisi kam bo‘lgan va tarqoq joylashgan Mo‘ynoq, Bo‘zatov, Qorao‘zak, Taxtako‘pir, Shumanay, Qonliko‘l tumanlari ko‘p tarmoqli markaziy poliklinikalarining ayrim tor soha mutaxassislari (kardiolog, onkolog, urolog, otolaringolog, bolalar otolaringologi, nevrolog, bolalar nevrologi) lavozimlarining shtat me’yorlarini biriktirilgan aholi sonidan qat’i nazar bir shtat birligidan kam bo‘lmagan miqdorda belgilasin.
 6. Sog‘liqni saqlash vazirligi (B. Musayev), Moliya vazirligi (T. Ishmetov) va Davlat tibbiy sug‘urtasi jamg‘armasi (F. Sharipov) 2023-yil 1-yanvardan boshlab Qoraqalpog‘iston Respublikasi sog‘liqni saqlash tizimi muassasalarini Davlat tibbiy sug‘urtasi jamg‘armasi orqali moliyalashtirishni yo‘lga qo‘ysin.
 Bunda, sog‘liqni saqlash tizimi muassasalarini moliyalashtirish uchun ajratiladigan budjet mablag‘lari Qoraqalpog‘iston Respublikasi respublika budjeti darajasida rejalashtirilishi nazarda tutilsin.
 7. Qoraqalpog‘iston Respublikasi, Xorazm viloyati va Toshkent shahrida gemodializ xizmatlarini ko‘rsatish bo‘yicha Sog‘liqni saqlash vazirligi va “Nephrocare Nealth Services Pvt. Ltd — Nephroplus” (Hindiston) kompaniyasi o‘rtasida tuzilgan davlat-xususiy sheriklik (keyingi o‘rinlarda — DXSh) to‘g‘risidagi bitim doirasida aholiga ko‘rsatiladigan gemodializ xizmatlarining narxi milliy valyutaning xorijiy valyutaga nisbatan ayirboshlash kursi tebranishlariga asoslangan mexanizm bo‘yicha DXSh bitimiga muvofiq yillik indeksatsiya qilinishi belgilab qo‘yilsin.
 Sog‘liqni saqlash vazirligi (B. Musayev) Moliya vazirligi (T. Ishmetov) va Qoraqalpog‘iston Respublikasi Vazirlar Kengashi (Q. Sariyev) bilan birgalikda xususiy sherik (“Nephrocare Nealth Services Central Asia” MChJ) tomonidan gemodializ xizmatlari ko‘rsatish boshlagandan so‘ng bir oy muddatda, hududiy shifoxonalarning gemodializ bo‘linmalarini maqbullashtirishdan bo‘shagan mablag‘larni hamda Sog‘liqni saqlash vazirligining markazlashtirilgan xarajatlar smetasida Nefrologiya va gemodializ yordami ko‘rsatish samaradorligini oshirish dasturi uchun ajratilgan mablag‘larning tegishli qismini Sog‘liqni saqlash vazirligining har bir hudud uchun alohida ochilgan shaxsiy g‘azna hisobvaraqlariga ko‘chirish choralarini ko‘rsin.
 Bunda, xususiy sherik tomonidan ko‘rsatilgan gemodializ xizmatlari uchun to‘lovlar 2022-yilda O‘zbekiston Respublikasi Sog‘liqni saqlash vazirligi, 2023-yildan boshlab Davlat tibbiy sug‘urtasi jamg‘armasi tomonidan amalga oshiriladi.
 8. 2022-yil 1-iyuldan boshlab leprozoriylarda ishlaydigan barcha xodimlarning lavozim maoshiga sog‘liq uchun o‘ta xavfli sharoitlar munosabati bilan 50 foiz miqdorida ustama belgilansin.
 9. Sog‘liqni saqlash vazirligi (B. Musayev) Qoraqalpog‘iston Respublikasi Vazirlar Kengashi (Q. Sariyev) bilan birgalikda:
 a) tibbiyot oliy ta’lim muassasalarining 2021-2022-yillardagi bitiruvchilarini ishga qabul qilish orqali mavjud vakant oilaviy shifokor shtatlarini to‘ldirsin;
 b) kamida 3 yillik ish stajiga ega bo‘lgan oilaviy shifokorlarni birlamchi bo‘g‘inda tor soha mutaxassisi sifatida faoliyat yuritishi uchun mahalliy budjet mablag‘lari hisobidan respublika ixtisoslashtirilgan ilmiy-amaliy tibbiyot markazlarining Qoraqalpog‘iston Respublikasidagi filiallari, Qoraqalpog‘iston tibbiyot instituti hamda uning klinikasida qayta tayyorlash kurslarida o‘qitsin;
 v) tibbiyot oliy ta’lim muassasalari bitiruvchilari hamda tibbiyot muassasalari mutaxassislarini tez tibbiy va shoshilinch yordam xizmatida faoliyat yuritishi uchun Sog‘liqni saqlash vazirligi huzuridagi Tez tibbiy yordamni rivojlantirish jamg‘armasi mablag‘lari hisobidan Respublika shoshilinch tibbiy yordam ilmiy markazi hamda Tibbiyot xodimlarining kasbiy malakasini rivojlantirish markazi va uning filiallarida qayta tayyorlash kurslarida o‘qitsin;
 g) 2022 — 2024-yillarda Iqtidorli va malakali tibbiyot mutaxassislarini qo‘llab-quvvatlash hamda tibbiyot muassasalariga jalb qilish jamg‘armasi mablag‘lari hisobidan:
 Qoraqalpog‘iston Respublikasining respublika darajasidagi shifoxonalari uchun kamida 55 nafar mutaxassislarni respublika ixtisoslashtirilgan ilmiy-amaliy tibbiyot markazlari, Tibbiyot xodimlarining kasbiy malakasini rivojlantirish markazi va tibbiyot oliy ta’lim muassasalarida qayta tayyorlash kurslarida o‘qitsin;
 kamida 75 nafar tibbiyot xodimlarini nufuzli xorijiy tibbiyot muassasalari va markazlariga malaka oshirish va stajirovka o‘tash uchun yuborsin.
 10. O‘zbekiston Respublikasi Prezidentining hamda O‘zbekiston Respublikasi Hukumatining ayrim hujjatlariga 3-ilovaga muvofiq o‘zgartirish va qo‘shimchalar kiritilsin.
 11. Sog‘liqni saqlash vazirligi manfaatdor vazirlik va idoralar bilan birgalikda uch oy muddatda qonunchilik hujjatlariga ushbu qarordan kelib chiqadigan o‘zgartirish va qo‘shimchalar to‘g‘risida Vazirlar Mahkamasiga takliflar kiritsin.
 12. Mazkur qaror ijrosini samarali tashkil qilishga mas’ul va shaxsiy javobgar etib sog‘liqni saqlash vaziri B.A. Musayev hamda Qoraqalpog‘iston Respublikasi Vazirlar Kengashi Raisi Q.R. Sariyev belgilansin.
 13. Qaror ijrosini nazorat qilish, ijro uchun mas’ul tashkilotlar faoliyatini muvofiqlashtirish O‘zbekiston Respublikasi Bosh vaziri A.N. Aripov va O‘zbekiston Respublikasi Prezidenti maslahatchisining birinchi o‘rinbosari L.N. Tuychiyev zimmasiga yuklansin.
 1. O‘zbekiston Respublikasi Prezidentining 2003-yil 26-fevraldagi “Sog‘liqni saqlash tizimini yanada isloh qilish chora-tadbirlari to‘g‘risida”gi PF-3214-son Farmonida:
 a) 10-bandning ikkinchi xatboshisida “barcha Respublika ixtisoslashtirilgan ilmiy-amaliy tibbiyot markazlari” so‘zlari “yuqori texnologik ixtisoslashtirilgan tibbiy yordam ko‘rsatuvchi tibbiyot tashkilotlari” so‘zlari bilan almashtirilsin;
 b) 2-ilovada:
 nomlanishida “Barcha respublika ixtisoslashtirilgan ilmiy-amaliy tibbiyot markazlari” so‘zlari “Yuqori texnologik ixtisoslashtirilgan tibbiy yordam ko‘rsatuvchi tibbiyot tashkilotlari” so‘zlari bilan almashtirilsin;
 quyidagi mazmundagi 17-pozitsiya bilan to‘ldirilsin:
 “17. Dasturli gemodializ oluvchi bemorlar”.
 2. O‘zbekiston Respublikasi Prezidentining 2021-yil 28-iyuldagi “Sog‘liqni saqlash sohasida ixtisoslashtirilgan tibbiy yordam ko‘rsatish tizimini yanada takomillashtirish chora-tadbirlari to‘g‘risida”gi PQ-5199-son qarori 1-bandining “b” kichik bandi quyidagi tahrirda bayon etilsin:
 “b) quyidagilar:
 2021-yil 1-noyabrdan boshlab ko‘z mikroxirurgiyasi va urologiya;
 2022-yil 1-yanvardan kardiologiya, travmatologiya va ortopediya hamda akusherlik va ginekologiya;
 2022-yil 1-iyuldan xirurgiya va neyroxirurgiya yo‘nalishlaridagi tibbiy xizmatlar imtiyozli toifaga kiruvchi shaxslarga Davlat budjeti mablag‘lari hisobidan nodavlat tibbiyot tashkilotlari tomonidan ko‘rsatilishiga ruxsat berilsin.”.
 3. O‘zbekiston Respublikasi Vazirlar Mahkamasining 2013-yil 22-iyuldagi “Shaxslarning ayrim toifalarini imtiyozli asosda dori vositalari bilan ta’minlash tartibini yanada takomillashtirish chora-tadbirlari to‘g‘risida”gi 204-son qaroriga 1-ilovaning matni quyidagi tahrirda bayon etilsin:
 1. Onkologik kasalliklarga chalinganlar.
 2. Sil kasalligiga chalinganlar.
 3. Moxov kasalligiga chalinganlar.
 4. Endokrinologik kasalliklarga (qandli va qandsiz diabetga) chalinganlar.
 5. Ruhiy kasalliklarga chalinganlar.
 6. OIV kasalligini yuqtirganlar.
 7. Yurak klapanini protezlash va organlarni ko‘chirish yuzasidan operatsiya qilingan shaxslar.
 8. Dasturli gemodializ oluvchi bemorlar.
 9. O‘zgalar parvarishiga muhtoj yolg‘iz pensionerlar.
 10. 1941 — 1945-yillardagi urush oqibatida nogiron bo‘lgan shaxslar va urush qatnashchilari, shuningdek, ularga tenglashtirilgan shaxslar.
 11. 1941 — 1945-yillardagi urush mehnat fronti qatnashchilari.
 12. Chernobil AESi falokatini tugatishda ishtirok etgan shaxslar jumlasiga kiruvchi nogironligi bo‘lgan shaxslar.
 13. Baynalmilalchi jangchilar.
 14. Harbiy xizmatni yadro poligonlarida va boshqa radiatsiya-yadro obyektlarida o‘tagan pensiya yoshidagi shaxslar”.
 4. O‘zbekiston Respublikasi Vazirlar Mahkamasining 2019-yil 24-oktabrdagi 892-son qarori bilan tasdiqlangan Onkologik xizmatni yanada rivojlantirish va onkologik kasalliklarning kechki bosqichlarini boshidan o‘tkazayotgan bemorlarga tibbiy-psixologik yordam ko‘rsatishni takomillashtirish bo‘yicha chora-tadbirlar dasturi quyidagi mazmundagi 19-pozitsiya bilan to‘ldirilsin: